ΓΡΑΠΤΗ ΕΡΩΤΗΣΗ E-1628/99

υποβολή: Antonio Tajani (PPE-DE), Francesco Fiori (PPE-DE), Giuseppe Gargani (PPE-DE), Stefano Zappal (PPE-DE), Raffaele Fitto (PPE-DE), Guido Viceconte (PPE-DE) και Guido Podest (PPE-DE) προς την Επιτροπή

(15 Σεπτεμβρίου 1999)

Θέμα: Συμφωνία CanalPlus-ENEL: είσοδος του μεγαλυτέρου δημοσίου ομίλου στον τομέα του ηλεκτρισμού στον κόσμο της επικοινωνίας και της ψηφιακής τηλεόρασης

Στο πλαίσιο της συμφωνίας CanalPlus-Enel, o ιταλικός οργανισμός ηλεκτρικής ενεργείας απέκτησε το 30 % του τηλεοπτικού δικτύου Telepi καταβάλλοντας ποσόν ύψους 900 δισ. λιρετών περίπου. Ταυτόχρονα, η Enel αύξησε τις τιμές ηλεκτρικού ρεύματος με μία ετήσια επιβάρυνση ύψους 1 εκατ. λιρετών για κάθε νοικοκυριό.

Πώς αξιολογεί η Επιτροπή την είσοδο του μεγαλυτέρου δημοσίου ομίλου στον τομέα του ηλεκτρισμού στον κόσμο της επικοινωνίας και της ψηφιακής τηλεόρασης;

Μπορεί να εξακριβώσει τους λόγους της επιλογής αυτής και τα κριτήρια πουιοθετήθηκαν, καθώς και τις αξιολογήσεις όσον αφορά τη διοχέτευση κεφαλαίου σε άλλους τομείς της οικονομίας;

Θεωρεί ότι μπορεί μία δημόσια επιχείρηση να χρησιμοποιεί δημόσια κεφάλαια με αμφίβολες μέχρι σήμερα προοπτικές, δημιουργώντας στον ευρωπαίο πολίτη την εντύπωση και την επίγνωση του ότι δημόσιοι πόροι επενδύονται σε επισφαλείς επιχειρήσεις;

Θεωρεί δικαιολογημένα την ταυτόχρονη αύξηση των τιμολογίων μπροστά σε μία εκταμίευση που ουδεμία σχέση έχει με τον συγκεκριμένο τομέα αρμοδιότητας της δημόσιας επιχείρησης ηλεκτρικής ενέργειας;

Μπορεί να εξακριβώσει η Επιτροπή εάν σε άλλα κράτη της ΕΕ έχουν σημειωθεί ανάλογες περιπτώσεις;

Μπορεί τέλος η Επιτροπή να αξιολογήσει εάν ηπόθεση CanalPlus-Enel εμπίπτει σε μία οπτική αγοράς ή προκαλεί στρεβλώσεις στις κανονικές συνθήκες ελεύθερου ανταγωνισμού και να εξακριβώσει, εάνφίσταται, τα όρια της οικονομικής δραστηριότητας μιας κρατικής επιχείρησης στην ελεύθερη αγορά και τούτο πέραν όλων παράλληλα με μία άλλη δημόσια επιχείρηση (RAI);

Απάντηση του κ. Monti Εξ ονόματος της Επιτροπής

(18 Οκτωβρίου 1999)

Η Επιτροπή, σύμφωνα με το άρθρο 295 (πρώην άρθρο 222) της Συνθήκης ΕΚ, δεν είναι αρμόδια να κρίνει τις επιλογές κράτους μέλους σχετικά με το ιδιοκτησιακό καθεστώς των επιχειρήσεων. Κατά συνέπεια, δεν είναι αρμόδια να κρίνει ούτε τις αποφάσεις που αφορούν επενδύσεις που πραγματοποιούν δημόσιες ή ιδιωτικές εταιρίες, ούτε τις διάφορες στρατηγικές διαφοροποίησης των δραστηριοτήτων τους.

Σύμφωνα με τις διατάξεις περί κρατικών ενισχύσεων καμία κρατική ενίσχυση δεν μπορεί να εντοπισθεί όταν οι επενδύσεις πραγματοποιούνται σε συνθήκες που θεωρούνται αποδεκτές για έναν ιδιωτικό επενδυτή που ενεργεί σε περιβάλλον οικονομίας της αγοράς, δηλαδή όταν η αναμενόμενη απόδοση της επένδυσης είναι συγκρίσιμη με την αναμενόμενη απόδοση της επένδυσης ενός ιδιωτικού επενδυτή που ενεργεί σε οικονομία αγοράς, λαμβάνονταςπόψη τον επιχειρηματικό κίνδυνο της επένδυσης. Η Επιτροπή ζήτησε από τις ιταλικές αρχές να παράσχουν προκαταρκτικές πληροφορίες για την εξαγορά της Telepi από την ENEL, ώστε να κρίνει κατά πόσονφίσταται παράνομη χορήγηση κρατικής ενίσχυσης.

Ειδικότερα, η Επιτροπή θα διασφαλίσει ότι η επένδυση της ENEL στην Telepi δεν θα πραγματοποιηθεί με τη χρησιμοποίηση διασταυρούμενων επιδοτήσεων που προέρχονται από τις δραστηριότητες της ENEL στον κλάδο της ηλεκτρικής ενέργειας.

Όσον αφορά το ενδεχόμενο ύπαρξης παρομοίων περιπτώσεων σε άλλα κράτη μέλη, η Επιτροπή παραπέμπει στα όσα αναφέρθηκαν παραπάνω αναφορικά με το άρθρο 295 της συνθήκης ΕΚ. Τα κράτη μέλη και οι δημόσιες επιχειρήσεις, εφόσον δεν παραβιάζουν τους κανόνες περί ανταγωνισμού, είναι ελεύθερες να πραγματοποιούν επενδύσεις σε οποιαδήποτε οικονομική δραστηριότητα.